Document ID: 31997D0874

ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Δεκεμβρίου 1997 για τροποποίηση του άρθρου 5 της απόφασης 94/204/ΕΚ, Ευρατόμ για τη σύσταση της ευρωπαϊκής συνέλευσης επιστημών και τεχνολογιών (Κείμενο που παρουσιάζει ενδιαφέρον για τον ΕΟΧ) (97/874/ΕΚ, Ευρατόμ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τη συνθήκη για την ίδρυση της Ευρωπαϊκής Κοινότητας Ατομικής Ενέργειας,
Εκτιμώντας:
ότι η Επιτροπή συνέστησε, με την απόφαση 94/204/ΕΚ, Ευρατόμ (1), μια συμβουλευτική επιτροπή που καλείται ευρωπαϊκή συνέλευση επιστημών και τεχνολογιών, η οποία στο εξής καλείται «η συνέλευση» 7
ότι στο άρθρο 3 παράγραφος 1 και παράγραφος 2 της εν λόγω απόφασης προβλέπεται ότι η συνέλευση περιλαμβάνει 100 μέλη κατά ανώτατο όριο και ότι συναπαρτίζεται από ευρωπαϊκές προσωπικότητες υψηλού επιπέδου, οι οποίες εκπροσωπούν τις θετικές και φυσικές επιστήμες, τις οικονομικές επιστήμες, τις κοινωνικές επιστήμες καθώς και τις επιστήμες του ανθρώπου στην έκταση και στους τομείς που αυτοί αφορούν την κοινοτική έρευνα, την τεχνολογία και τη βιομηχανία 7
ότι όπως καθορίζεται από το άρθρο 5 της εν λόγω απόφασης, η συνέλευση διαθέτει γραφείο από 20 μέλη που περιλαμβάνει, αφενός μεν, έναν εκπρόσωπο της Επιτροπής και 9 μέλη που διορίζονται από την Επιτροπή μεταξύ των εκπροσώπων των αντιπροσωπευτικών φορέων που αναφέρονται στο άρθρο 3 παράγραφος 3 και, αφετέρου, από 10 μέλη που εκλέγονται από τη συνέλευση μεταξύ των μελών της 7
ότι είναι αναγκαία η τροποποίηση του κειμένου του άρθρου 5, για να ευθυγραμμιστεί η σύνθεση του γραφείου με την πραγματική σύνθεση της συνέλευσης,
ΑΠΟΦΑΣΙΖΕΙ:
Άρθρο 1
Το άρθρο 5, πρώτο εδάφιο της απόφασης 94/204/ΕΚ, Ευρατόμ αντικαθίσταται από το ακόλουθο κείμενο:
«Η συνέλευση διαθέτει γραφείο από 20 μέλη το πολύ, το οποίο περιλαμβάνει, αφενός μεν, το πολύ 10 μέλη που εκλέγονται από τη συνέλευση μεταξύ των μελών της και, αφετέρου, έναν εκπρόσωπο της Επιτροπής και, επιπλέον, 9 μέλη που διορίζονται από την Επιτροπή μεταξύ των εκπροσώπων των αντιπροσωπευτικών φορέων που αναφέρονται στο άρθρο 3 παράγραφος 3. Ο ακριβής αριθμός των μελών που εκλέγονται από τη συνέλευση και των μελών που διορίζονται από την Επιτροπή καθορίζεται σύμφωνα με τον κανονισμό εσωτερικής λειτουργίας της συνέλευσης του άρθρου 7».
Άρθρο 2
Η παρούσα απόφαση εφαρμόζεται από τις 17 Δεκεμβρίου 1997.
Βρυξέλλες, 16 Δεκεμβρίου 1997.

Labels: 7
15
5